Tolong jelaskan mengenai Polis dari Need for Speed: Undercover dalam bahasa melayu

Kenderaan polis yang turut mempunyai helikopter tidaklah seganas Need for Speed: Most Wanted. Kenderaan polis boleh dipandu oleh pemain terutamanya dalam beberapa misi kempen. EA turut menyatakan bahawa "terdapat beberapa mod tertentu yang membolehkan anda mengakses barisan kereta polis. Permainan ini turut menyaksikan kembaliknya Pemecah Kelajuan (Speedbreaker), Sistem Nitrus Oksida yang boleh diisi semula, Pemecah Buruan (Pursuit Breakers), serta tahap kepanasan." Turut dimaklumkan bahawa, "Pihak polis kali ini lebih sukar, mereka turut melakukan "gerakan PIT" (kaedah menterbalikkan kereta pesalah dengan menghimpit dan menolak bahagian sisi belakang kenderaan pesalah)".

Sistem tahap kepanasan kali ini adalah berbeza dengan sistem pada judul Most Wanted dan Carbon. Jika sebelum ini tahap kepanasan pada kedua-dua judul yang lalu tersebut hanyalah berdasarkan tempoh buruan polis, kali ini ia berdasarkan kepada tahap kemusnahan yang disebabkan oleh pemain, menjadikan tahap kepanasan terus meningkat walaupun semasa tidak dikejar polis. Antaramuka permainan kali ini dipermudahkan, dengan ketiadaan pemberitahuan baki kereta polis yang tinggal.